เหมือนมีอะไรติดที่คอเป็นกรดไหลย้อนด้วยครับแล้วก็หายใจไม่อิ่มหายไม่ทั่วครับ
สวัสดีค่ะ อาการรู้สึกเหมือนมีอะไรติดที่คอ หายใจไม่อิ่มนั้น อาจจะเกิดจาก ภาวะกรดไหลย้อนที่เป็นอยู่เดิมกำเริบขึ้นมา สาเหตุอื่นๆเช่น การมีสิ่งแปลกปลอมติดในลำคอหรือหลอดอาหาร การระคายเคืองในคอจากอาหารที่รับประทาน การมีเนื้องอกบริเวณตรงลำคอเช่นเนื้องอกไทรอยด์ เนื้องอกต่อมน้ำเหลือง หรือไทรอยด์โตมากผิดปกติแล้วขัดขวางการกลืนกรดไหลย้อนเป็นโรคที่เกิดมาจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นในเบื้องต้นควรปรับพฤติกรรมดังที่กล่าวไป กินอาหารอ่อนๆย่อยง่าย สังเกตอาการ ถ้ายังเป็นมาก แสบร้อน คลื่นไส้ กินอะไรไม่ได้เลย ก็ควรไปพบแพทย์เพื่อตรวจเพิ่มเติม